પોલીસે જણાવ્યું હતું કે ‘મુલુંડ (વેસ્ટ)ના ઇન્દિરાનગરમાં રહેતો અને પેઇન્ટર તરીકે કામ કરતો મહેશ શનિવારે રાતે મુલુંડ રેલવે-સ્ટેશન પાસેથી જઈ રહ્યો હતો ત્યારે તે રસ્તા પર થૂંક્યો હતો. ત્યારે બે ક્લીન-અપ માર્શલ તેની પાસે ગયા હતા અને ૫૦૦ રૂપિયા દંડ ભરવા કહ્યું હતું. એ વખતે આટલી રકમ ન હોવાનો મહેશે જવાબ આપતાં તરત જ બન્નેએ તેની મારપીટ શરૂ કરી હતી. એ દરમ્યાન અન્ય એક ક્લીન-અપ માર્શલ ત્યાં આવ્યો હતો. તેણે હજી મારો એવું કહ્યું હતું. એ પછી ત્રણમાંથી એક જણે પેવરબ્લૉક લઈને મહેશના જડબા પર માર્યો હતો. એને કારણે મહેશના બે દાંત તૂટી ગયા હતા અને તેના મોંમાંથી લોહી નીકળવા લાગ્યું હતું. એ સમયે ભેગા થયેલા લોકોએ એક જણને પકડી પાડ્યો હતો, જ્યારે પેવરબ્લૉક મારનારો કુણાલ ભાનુશાલી અને બીજો એક જણ એમ બે ક્લીન-અપ માર્શલ નાસી જવામાં સફળ રહ્યા હતા.’